 Na RICHARD MUNGITI MRASIMU wa kiwanda cha sukari cha Mumias (MSC) kilichofilisika Alhamisi alijitetea dhidi ya madai ni mfisadi na mlaji njama kuwafilisi wakulima, wadeni na wenye hisa. Bw Ponangipali Venkata Ramana Rao alieleza kwa undani sababu za kuteua kampuni ya Uganda –Sarrai Group Limited-kukifufua. Licha ya kuwa Sarrai iliteuliwa kukifufua kwa kuekeza Sh5.8bilioni ikilinganishwa na kampuni ya West Kenya Sugar Company Limited (WKSC) iliyoeleza itakaeza Sh36bilioni, Bw Rao alisema aliiteua (sarrai) kwa vile ilieleza mbinu za kukifufua kiwanda hicho na akakiamini. Kupitia kwa wakili Kiragu Kumani , Rao alieleza mahakama kwamba alipewa uwezo na mahakama kuteua kampuni iliyo na uweza wa kufufua MSC na kulipa wadeni wake. Hata hivyo uamuzi huo umepigwa vita na wenye hisa watatu na wauzaji wawili wa bidhaa kiwandani humo, kampuni ya West Kenya na kampuni ya Mumias Outgrowers (1998) Company Limited –Moco- Kampuni ya Mumias Outgrowers (1998) Limited –Moco- imemshtaki Ponangili Rao kwa kushiriki ufisadi katika uteuzi wa kampuni ya kufufua kiwanda hicho cha MSC pamoja na kulipa madeni ya zaidi ya Sh30bilioni. Moco pamoja na wenye wauzao bidhaa za kilimo Lambert Ochochi na Augustino Saba pamoja na wenye hisa watano Prisca Okwanko, Robert Magero na Wyclife Ng’onga na kampuni ya West Kenya Sugar Company Limited (WKSC) wamewasilisha kesi wakiomba Rao atimuliwe kwa kuzamisha MSC katika lindi na tope la madeni. Bw Kiragu anayewakilisha Rao na Benki ya Kenya Commercial (KCB) alieleza mahakama kwamba wenye hisa hao hawadai chochote na kamwe “hawangemshtaki Rao.” Wakili huyo alisema WKSC ilikataliwa kwa vile ilidai miaka ya 2018 na 2019 ilipata hasara kubwa. Jaji Alfred Mabeya aliyemteua Rao Novemba 2021 kusimamia ufufuzi wa MSC alielezwa na Kimani West Kenya ilipata hasara miaka ya 2018 na 2019. Lakini 2020 ilipata faida ya Sh491.2 million in 2020. Mahakama ilielezwa WKSC iliziaga miwa tani 1,464,241. Jaji Mabeya alielezwa WKSC inahitaji kusaga miwa tani 5,373,134 kwa mwaka mmoja ikiwa itapata pesa za kulipia ada ya renti ya Sh1.8 bilioni. “Hii lakini haiwezekani kwa vile mashine za MSC zinaweza siaga tani 2,920,000 za miwa kila mwaka,” asema Rao katika afidaviti yake mahakamani. Kupitia kwa wakili mwenye tajriba ya juu kisheria Paul Muite anayewakilisha WKSC pamoja na wakili Martin Gitonga walieleza mahakama Rao alitumia ufisadi na usiri kuteua Sarrai Group ya Uganda kufufua MSC. Alisema haieleweki hata Rao kuacha WKSC iliyo na uwezo wa kufufua MSC katika muda wa miezi 18 na kulipa madeni yote ya Sh30bilioni kisha irudishe kwa wakulima kiwanda chao. Alisema Sarrai ilishindwa kulipa Sh120milioni kabla ya kuanza kutengeneza sukari ilhali WKSC ilikuwa tayari kulipa Sh900milioni na kuzalisha faida ya Sh150milioni. Mahakama imeombwa imtimue Rao. Wakili james Orengo anawakilisha kaunti ya Kakamega inayounga mkono Rao katika ufufuzi wa MSC Kesi hiyo iliahirishwa hadi Feburuari 22,2022 You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  